སུད་སི་གཞུང་གི་ཉེན་རྟོག་པ་རྣམས་ཀྱིས་རེས་གཟའ་ལྷག་པའི་སྔ་དྲོ་ཐོ་རེངས་གྲོང་ཁྱེར་ཛུ་རིཀ་ནང་ཡོད་པའི་མགྲོན་ཁང་ཞིག་ལ་གློ་བུར་དུ་རྒོལ་མཆོང་བྱས་ཏེ་རྒྱལ་སྤྱིའི་རྐང་རྩེད་སྤོ་ལོའི་འགན་འཛིན་ལྷན་ཚོགས་ཀྱི་ལས་སྣེ་བདུན་ལ་འཛམ་གླིང་གི་རྐང་རྩེད་སྤོ་ལོའི་འགྲན་བསྡུར་ཐེངས་གསུམ་དང་དེ་མིན་བྱང་དང་ལྷོ་ཨ་མི་ཀའི་ནང་བྱས་པའི་རྐང་རྩེད་སྤོ་ལོའི་རྩེད་འགྲན་མང་པོ་བཅས་ཀྱི་སྐབས་ལྐོག་རྔན་ཟ་ལེན་བྱས་པའི་ནག་ཉེས་བཙུགས་ཏེ་འཛིན་བཟུང་བྱས་ཡོད་པ་རེད་གནད་དོན་འདིའི་ཐད་སུད་སི་གཞུང་དང་ཨ་མི་རི་ཀའི་གཞུང་བཅས་གཉིས་ཀས་ཞིབ་དཔྱོད་བྱེད་ཀྱི་ཡོད་པས་ཁྱོན་བསྡོམས་ད་ཕན་རྒྱལ་སྤྱིའི་རྐང་རྩེད་སྤོ་ལོའི་འགན་འཛིན་ལྷན་ཚོགས་ཀྱི་ལས་སྣེ་དང་བཟོ་ཚོང་ཁང་ཁག་གི་འགན་འཛིན་བཅས་མི་གྲངས་བཅུ་བཞི་ལ་ནག་ཉེས་བཙུགས་ཡོད་པ་རེད།